Otto Schniewind

Otto Schniewind (14 Disember 1887 – 26 Mac 1964) ialah seorang Laksamana Jeneral (Generaladmiral) Jerman dalam Kriegsmarine semasa Perang Dunia II dan penerima pingat Knight Cross of the Iron Cross (). Beliau adalah Ketua Staf Tentera Laut yang merancang kempen ketenteraan maritim pada kemenangan awal Jerman di Eropah.

Kerjaya
Schniewind memasuki Kaiserliche Marine pada tahun 1907 sebagai seorang kadet. Semasa Perang Dunia Pertama beliau berkhidmat sebagai komander bot torpedo. Apabila armada Jerman menyerah kepada pihak British beliau memerintah skuadron bot torpedo, dan mengambil bahagian dalam peristiwa Melubangtenggelamkan armada Jerman di Scapa Flow, selepas itu beliau telah dipenjarakan oleh tentera British.

Selepas dibebaskan Schniewind terus berkhidmat dalam Reichsmarine. Dari tahun 1925 hingga 1926 beliau berkhidmat sebagai adjutan kepada Menteri Perang Otto Gessler. Pada tahun 1932 Schniewind menjadi nakhoda kapal kruiser ringan Köln. Pada tahun 1934 Schniewind telah dilantik ke fungsi staf lain. Beliau telah dinaikkan pangkat ke Laksamana Muda pada tahun 1937 dan Laksamana Madya pada tahun 1940.

Beliau berkhidmat sebagai Ketua Staf Seekriegsleitung dari tahun 1938 hingga 1941. Selepas tenggelamnya Bismarck Schniewind telah dilantik sebagai pengganti Günther Lütjens (Panglima Armada Jerman) yang telah terkorban bersama kapalnya itu. Pada tahun 1943 Schniewind menjadi Panglima Markas Wilayah Laut Utara (Marinegruppenkommandos Nord). Pada 1 Mac 1944, Schniewind telah dinaikkan pangkat ke Generaladmiral. Pada 30 Julai 1944, Schniewind telah digugurkan daripada jawatan dan selepas itu tidak lagi diberi tugas sehingga perang berakhir.

Selepas Perang beliau telah ditahan dan didakwa dalam Perbicaraan Pemerintah Tertinggi untuk peranannya dalam serangan ke atas Norway (Operasi Weserübung) tetapi beliau dilepaskan dan dibebaskan dari penjara. Dari tahun 1949 hingga 1952 beliau berkhidmat dengan Pasukan Sejarah Tentera Laut di Bremerhaven.

Tarikh kenaikkan pangkat 
 Seekadett - 3 April 1907
 Fähnrich zur See - 21 April 1908
 Leutnant zur See - 28 September 1910
 Oberleutnant zur See - 27 September 1913
 Kapitanleutnant - 17 Jun 1917
 Korvettenkapitan - 1 April 1926
 Fregattenkapitan - 1 Oktober 1931
 Kapitän zur See - 1 Oktober 1933
 Konteradmiral - 1 Oktober 1937
 Vizeadmiral - 1 Januari 1940
 Admiral - 1 September 1940
 Generaladmiral - 1 Mac 1944

Anugerah kebesaran
 Iron Cross (1914)
 Kelas 2
 Kelas 1 (5 Januari 1918)
 Friedrich-August Cross, Kelas 2 dan 1
 Pingat Kehormatan
 Darjah Pedang Diraja, Pingat Komander Kelas 2 (Sweden) (30 Jun 1936)
 Pingat Khidmat Lama Angkatan Tentera Kelas 4 hingga Kelas 1 (2 Oktober 1936)
 Medal Peringatan Memel (26 Oktober 1936)
 Darjah St. Sava Kelas 2 (1 Jun 1939) (Yugoslavia)
 Darjah Mahkota Itali, Pingat Pegawai Utama (23 September 1939)
 Darjah Kepujian Laut Sepanyol warna Putih (21 Ogos 1939)
 Lencana Iron Cross (1939) Kelas 2 dan 1
 Knight Cross of the Iron Cross pada 20 April 1940 selaku Vizeadmiral dan Ketua Staf Seekriegsleitung dalam  OKM
 Order of the Sacred Treasure Kelas 1 (Jepun)
 Lencana Armada Laut Lepas (30 Julai 1944)

Bibliografi

 
 
 
 
 

Kelahiran 1887
Kematian 1964
Orang Jerman
Laksamana Tentera Jerman
Perang Dunia Kedua